Boerekos met 'n Twist: December 2016
Vrydag, 30 Desember 2016
Mense skrik vir die resep weens die feit
dat dit oor twee dae gemaak word. Maar wees gerus dat die proses maklik is en
inpas by jou eie skedule. Ek verkies om hierdie deeg met my staanmenger te maak
aangesien daar baie botter na die tyd in die deeg geknie moet word. Daarom dat hierdie tipe deeg ook as 'n "enriched" of verrykte deeg bekend staan. Maak seker
jy gebruik deurgaans die deeg haak van die menger vir die taak.
345 g Koekmeel
230 g Melk (ja ek weeg, jy lees nie verkeerd!)
Mes puntjie kits gis
Plaas al die bestanddele in ’n mengbak
en meng om ’n eenvormige deeg te vorm. Bedek die bak laat by kamertemperatuur
100 g witsuiker
450 g Vrugtekoek mengsel (kies sonder
sitrus skil) *
150 g Gedroogde, gekapte appelkose of
* gewig kan opgemaak word uit allerlei vrugte soos rooi kersies, groen kersies, vye, makataan, gekristaliseerde gemmerstukke...solank die gewig net uitwerk op 450g. Kook die water en suiker saam vir 5
minute. Voeg die vrugte en rum by en roer goed deur. Laat oornag by
kamertemperatuur staan. Dag
Al die spons van die vorige dag
115 g melk
20 mℓ vanieljegeursel
15 mℓ suurlemoenskil gerasper
120 g witsuiker
30 mℓ kitsgis
10 mℓ fyn kaneel
100 g pekans of amandels, gekap
Dreineer die vog van die gemarineerde
vrugtemengsel. Die sap kan gebruik word om te drink of ander vrugte in te
posjeer...so moenie weggooi nie.
Meng die spons, koekmeel, melk,
vanielje, drie eiers, suurlemoenskil, witsuiker, kitsgis, sout en kaneel saam.
Knie die deeg totdat dit glad is vir 10 minute per hand of met die menger
vir 5 minute.
Neem die botter en sny dit in klein
vuurhoutjiedosie stukkies. Terwyl die menger loop voeg die botter letterlik
stukkie vir stukkie by die deeg, maak seker al die botter is ingewerk voordat
jy nog bysit. Hierdie proses verryk die deeg en verleen die sagte tekstuur aan
Voeg nou in klein hoeveelhede terwyl die
menger loop die vrugte en neute by. Stop en skraap die kante van die bak af en
bly meng totdat die mengsel mooi bymekaarbly. Skraap die deeg uit in ‘n
gesmeerde bak en bedek. Laat vir 1 ½ h tot 2 ure rus om te verdubbel in volume.
1 medium eierwit
Terwyl die deeg rus maak die
amandelvulsel aan. Breek die marzipan in stukkies op in ‘n mengbak en voeg die
eierwit by. Klits die mengsel totdat dit bymekaarkom en in ’n wors kan vorm.
Indien die mengsel loperig is voeg net meer gerasperde marzipan by totdat ’n
stewige wors vorm. Rol die mengsel in ‘’n wors van ongeveer 30 cm en bedek met
kleefplastiek en plaas eenkant...nie yskas nie asb.
Verdeel die deeg en maak ronde sirkels.
Laat weer 20 min rus. Trek die deeg sodat dit ’n effense rugbybal vorm. Neem ‘n
rolstok en druk met die rolstok in die middel oor die langste gedeelte ‘n rif.
Jy gaan in hierdie rif die amandel rol laat rus. Deel die amandel mengsel in twee en rol ‘n
worsie lank genoeg om nie uit te steek by die punte van die deeg vorm nie. Vou
die deeg toe en laat dit op ‘n gesmeerde bakplaat rys vir 45 minute of tot
dubbel die volume. Bak by 160 ℃ vir 25-30 minute. Sodra die stolen uit die oond kom,
sprinkel met versiersuiker of strooisuiker. Laat goed afkoel. Bron:
Ek het ‘n niggie wat in Mauritius
woon...al vir jare! Sy is ’n baie interessante karakter en leef ’n lewe van
eenvoud en saam met haar gemeenskap. Verstaan nou vir my mooi...nie arm nie...nie
ryk nie...net gemaklik. So praat ons oor ons kinderjare en sy vra of ek nog
onthou van die tannies met die onder rokke wat alewig uitgehang het. Ja, so sit
ons en praat oor die onderwerp van onderrokke. Ek sit toe en giggel oor die storie want soos
die noodlot dit wou hê, tref ’n ding my mos met ’n verdekselse pantie en jare
later die onderrok!
Ek en my sus is in dieselfde jaar
gebore. Ek In Februarie en my sus Desember...presies 10 maande tot op die dag
uitmekaar. So vir ‘n paar maande van die jaar is ons ewe oud en ek is dan nie
meer die ousus nie. My klein sus het my in lengte baie vinnig ingehaal en ek
was maar die kleinste van die twee...vandag het sy my pa se lengte en lang
bene en ekke die KG! So kom dit mos met drie dogters in die huis dat die grootste se klere na
die ander aangestuur word. Ek kry toe mos ‘n “klein-broekie” wat se rekkie
effens los is en was gaande oor die ding wat nie geknyp het nie. Ek was nie die soetste van kinders
gewees nie en om ’n rok te dra was vra vir moeilikheid as jy weet wat ek
bedoel. Ek was altyd vuil, die soom bruin en daar sit duidelik twee bruin boudkolle
agterop...en natuurlik ’n paar hande wat afgevee is. Let wel, ons het rooigrond
gehad....so nou weet julle seker hoeveel keer my agterent gebrand het oor die
storie. Nou goed, ek en die pantie was onfskeidbaar. Dit het nie geknyp nie en
ek het dit altyd saam met my kortbroeke gedra. Nou dat ek daaraan dink, dit was
op ’n keer ook ’n swembroek gewees en met vreeslike gevolge. Ons het in die gronddam
op onse boude afgegly. Seker so 9 jaar oud gewees. Dit was ’n warm dag en so
trek ons kaal uit behalwe die panties. Ons gly teen die hoek van die dam af en
plons dan die dieptes in. Pa en ma slaap hul Sondag slapie en ons mos
veronderstel om soet te wees. Eish, daardie middag kom ons terug met boude wat
brand....letterlik. Toe ons bad het moeder ons boude met vaseline en varkvet
ingesmeer want die rooigrond het ons boude laat lyk of dit met borrie bygekom is.
Dan nie eens te praat van die krapmerke wat die Leiklippe gemaak het, kompleet
of ‘n kat sy kloue ingeslaan het. Duidelik was ’n pak slae nie nodig
gewees..ons het ons les geleer. Dit is mos toe weer ek en pantie se
kind. Ma kuier by haar sussie en die tannies drink tee. Ek het my beste kisklere
aan en moet soet sit en tanne tel...dit reën buite en stil sit was waaragtig nie
maklik nie. So staan ek en gesêls met my ma en sy stuur my weg om ’n koekie te
kry. So met die wegloop, duik moeder soos ’n springbok om my te keer. Nog
voor sy kan keer slaan ek neer op die vloer...daardie einste pantie het mooi
tot op die enkels afgeval en my gepooitjie. Dit was die laaste van die
nommertjie gewees! Moeder het geleer om nie onderklere aan te stuur nie. Maar helaas het ek mos nie my les geleer
en onlangs as ’n groot vrou amper weer die konsternasie beleef met ’n onderrok wat
ek moes aantrek. Ek het dit by my moeder geërf en die Filistyne het my laat onderrok
aantrek want my rok skyn deur. Mhhh...nie ’n goeie idee gewees nie. Ek het
gedink die rekkie sal reg wees, maar nee...ek vat ’n koper speldjie en steek
toe maar ’n stukkie af sodat dit bo bly. Op ’n stadium voel ek ek trap rok vas,
net om te besef, die speld het losgegaan en ek val oor die onderrok! Gelukkig
gebeur dit by die speelgroepie van klein Filistyn, ek klim so grasieus soos 'n kameelperd uit die gedoente...of eerder tree uit die wit lappie uit en raai waar kuier onderrok se
kind...ja...in die asblik. Van nou af sal ek nooit weer ander mense se ou goed
aantrek nie, al is dit mooi en sentimenteel. Jammerte vir ’n ander se goed kan
jou in lelike penaries laat beland!
Ingedampte melk / Ideal melk
Hierdie is een faktor wat ek heeltemal
uitgeskakel het. Ek koop nie meer die produk nie omdat...dit nie konstante
resultate gee nie. Die kwaliteit van die geblikte produk neem af! Ek kry
deesdae ongelooflik baie navrae oor Ideal melk wat nie wil styf klits nie of
nie wil set in produkte nie. Wel, ek maak al vir 12 jaar my eie en nog nie een
keer ‘n probleem ervaar nie. Kan ook met suskses met lae vet melk gemaak word. Liefs nie vet vry nie.
ASB. DIE VOORAFGAANDE!
Die proses vereis dat die melk oor medium
hitte gekook word sodat dit met meer as die helfte weg kook. Die water gedeelte
verdamp en kook uit. Die proteïene in die melk raak meer gekonsentreerd en dit
is ook die deel wat maklik aanbrand en ook ‘n velletjie vorm op die melk. Dus
moet daar heeltyd geroer word. Moenie in die versoeking kom om die velletjie af
te trek nie, want dan gooi jy die waardevolle proteïene weg en die ingedampte
melk sal nie styf klits nie. Ingedampte melk moet met 60% van die volume
verminder word. Hoe gedoen? Stap
1: Meet enige hoeveelheid melk af...ek
kook nooit meer as 4 koppies melk. Smeer eers die boom van die kastrol liggies
met botter om aanbrand te voorkom. Plaas melk in ’n diep kastrol wat nie maklik
sal oorkook en ook aanbrand. Neem ‘n sosatiestokkie of liniaal en plaas in die
melk om die vlak te bepaal. Vanaf die vlak waar die melk is, deel dan die
stokkie tot onder in tien dele. Soos jy kook plaas die stokkie in die melk om
te meet. Die melk moet kook tot op die vierde merkie van onder!
2: Die melk moet heeltyd met ’n draadklitser
geroer word om aanbrand en ‘n skilletjie te voorkom. Teen die einde van die
proses sal jy merk dat die melk klonte vorm, maar moenie kommer dit sal later
dreineer word met ‘’n sif. Die hele proses neem ongeveer 60 minute vir 2 k
melk, wat vir jou ongeveer ¾ k lewer.
Dreineer die ingedampte melk en plaas in
‘n gesteriliseerde glas fles vir ongeveer 7 dae.
Gebruik in resepte met groot sukses.
Die gedagte aan Kersfees vir my as Christen is een waar ek dankbaar is
vir die Seun wat vir ons gegee is om as middelaar en skakel na God die Vader te
wees. Dat Jesus vir ons die grootste geskenk is en dat ons as mense geen
persente verdien nie. Ons moet ons dankbaarheid wys deur aan ons naaste Sy
liefde in alle vorme te betoon. Dat ons as mense liefs tyd met geliefdes, sal
sien as tyd wat geleen is...In my lewe is daar mense so kort na mekaar weggeruk...my
ma, my skoonma, my sussie en nefie. As tyd ’n kommoditeit kon wees, sou
dit vir my ‘n groot geskenk gewees het, wat ek aan almal kon gee. Vir die
siekes, die armes, die rykes...aan almal, tyd om lief te hê, reg te maak wat verkeerd is... Tyd te gee om voluit te leef want die
lewe is ‘n “One time offer” en ons moet dit verantwoordelik leef. Hier is my “Leef-tyd”
storie van Kind-wees....
Ek dink ek was ’n bevoorregte kind met die pa en ma wat ek gekry het.
Hulle het ons as kinders altyd eerste gestel, geen bederf nie, baie dissipline
en aandag. Geld was skaars en ons het geleer om met respek en oordeel daarmee
te werk. Kersfees bring herinneringe op wat seker tot my oudag my sal bybly.
Ons het toe reeds op Skeerpoort gewoon en ek kan onthou ek was seker so 8 jaar
oud gewees. My ma se familie was ook woonagtig in Skeerpoort en so het ons ook
altyd Kersfees saam met hulle gevier. Ma en pa was kwaai en ons moes leer om te
gee. Ons het altyd klein presentjies gekry want dit was die gedagte en samesyn
wat tel. Om te kon gee, was vir ons ongelooflik gewees. Ons het vir die werkers
op die plaas asook die ouetehuis op Skeerpoort pakkies gepak en die reël was:
My oom het ‘n vragmotor gehad en dan het almal opgeklim en oral op
Skeerpoort gery om vir die mense te gaan sing. Ek onthou hoe helder die
sterrehemel was wanneer ons op kombersies gelê en op kyk het. Die aande was
koel maar heerlik gewees. Jy het nie ’n oog toegemaak nie...jy kon nie wag. Ouma Kittie van die ouetehuis het vir ons by die hekkie gewag en dan
het pa vir haar ma se mooi mandjie met happies oorhandig. Ouma Kittie was self
al baie oud...as ek nou mooi uitwerk was sy seker self al in die 70 gewees! ‘n
Vrou wat hard kon werk en weduwee vir so lank as wat ek kan onthou. Ek onthou
haar pyrex bak vol appelkoosblokkies met die aller lekkerste versiersel oor,
ons het sommer so op ons kombersies sit en appelkoosblokkies eet. Kind wees was
sorgeloos en vol speel...ja sommer baie stofpad stories en stukkende knieë.
Remhoogte se pad as hy kon praat, sal seker vertel van al die draf, perdry,
fietsry, vry toe ons jonk was en vassit in die modder!
Daar was ook ’n Nederlandse gemeenskappie en het ons geleer van Sinter
Klaas en Swarte Piet. Swarte Piet het soms met sy trekker gekom en vir ons
lekkertjies gebring. Ek was vreeslik bang vir Swarte Piet, maar later het ek saam met die ander kinders gestaan en wag op hom
So het ons deur die plase gery en gesing. Toe word my oom baie siek en
kry ‘n rare leukemie en ek kan so goed onthou oor Kerstyd daardie jaar hoe siek
hy was en ons het nie die gebruiklike gedoen nie. Hy is vroeg in Januarie die
volgende jaar oorlede. Gys Venter was ‘n legende in die area. Gesëende Feestyd!
Vir die kerrie weergawe voeg net 5 mℓ (1
t) kerrie en 5 mℓ (1 t) borrie by die sous mengsel. Verder geniet ek die dis
met al die bestanddele vars en ongebraai. Maar dit is persoonlike keuse. Jy kan
die resep net so volg soos in die metode. Dus, een resep met vele opsies.
Geniet. 1 x 400 g-blik
botterbone, gedreineer en afgespoel
g-blik kekerertjies, gedreineer en afgespoel
½ k (125 mℓ)
Braai ui in
olyfolie tot sag en glansend. Voeg die seldery en komyn by en braai vir 1
minuut. Voeg die Grapetizer by en kook baie vinnig vir 5 min en verwyder van
hitte. Roer die res
van die bestanddele by die pan en giet oor boontjies. Roer die boontjies goed
deur en laat oornag marineer voor gebruik. Geure ontwikkel die beste.
Hierdie gemmerbrood is
vinnig en maklik. Geen kinkels in die kabel. Vir variasie kan 100g gekapte dadels wat in 'n halwe koppie water met rumgeursel gekook is, bygevoeg word. Goue stroop kan met melasse stroop vervang word. 280 g (2 k) koekmeel
5 mℓ (1 t) fyn gemmer,
kan tot 2 t gebruik
2.5 mℓ (½ t) kaneel
2.5 mℓ (½ t) neutmuskaat
115 g (½ k) botter of
125 mℓ (½ k) goue stroop
100 g (½ k) sagte
bruinsuiker (treacle sugar)
125 mℓ (½ k) kookwater
Voorverhit oond na 180 ℃ en berei broodpannetjies voor. Pannetjie grootte: 15cm x 10cm
en 5cm hoog.
Sif al die droë bestanddele
saam. Hou eenkant
Meng die margarien, goue
stroop, bruinsuiker en kookwater saam. Roer goed tot opgelos. Meng die eier by
en klop weer goed. Voeg nat en droog saam
en meng deeglik met draadklitser.
Skep in gesmeerde panne
en bak vir 35-45 minute tot gaar.
Keer uit en laat afkoel.
Bron: Annelien Pienaar,
Hoeveelheid: 2 broodjies
Gesnyde blomme se Viagra!
My moeder het 'n groen hand gehad en alles in haar tuin het geblom, vrugte gedra en mooi gelyk. In moeder se dae was daar nie die luukse van middels wat blomme langer laat hou het nie. Ek ontvang die mooiste bos rose en nog 'n bos gemengde blomme. Die rose se koppe hang die volgende dag en ek dink toe dat dit nek omdraai is vir hulle en die blare nou maar droog. 'n Stemetjie sê vir my ek moet ma se tuin resepte boek bydam. In haar netjiese regop handskrif staan die resep geskryf. Koorsagtig soek ek die bestanddeel en begin meng. Sny en gaan te kere. Glo vir my as ek vertel...binne 3 ure het die pap koppe pen orent gestaan. Nou het ek my viagra vir gesnyde blomme gekry!
1 e elektroliete
Meng alles met mekaar. Sny die blomme se stingels ongeveer 2 cm onder water af. Dit help dat die vloeistof weer vrylik kan vloei. Ruil die water elke tweede dag met die oplossing. My blomme hou 2-3 weke afhangend van die tyd van die jaar.
Eend is vir ons gewone man op die
straat ‘n vreemde item op die spyskaart. Maar raai wat...in die ou dae het die
mense dit nogal baie gemaak. Eend is heerlik en maak maklik, net soos hoender
gaar. Die vleis is geneig om droog te wees en daarom word dit gestop en die vel
effens losgemaak op die rug en bors om die geursel in te kry.
1 blikkie gerookte mossels, fyn
Braai die ui, seldery in botter tot sag. Plaas cous-cous in die pan en voeg die olyfolie by en meng baie goed deur. Vul die eend met
die mengsel. Steek die nek toe met tandestokkies en bind die bene oorkruis vas.
Vryf die eend met die botter en gooi
met sout en peper. Plaas eend op ‘n rakkie in die oond waardeur die souse kan
drup. Bak die eend by 180 ℃ vir 60 minute en vanaf die 40 minute merk smeer die pan
souse oor die eend elke 10 minute.
Kook die lemoensap konsentraat,
bruinsuiker, suurlemoensap, water, aftreksel blokkie en suurlemoenskil saam
totdat die mengsel met die helfte weg gekook het.
Maak die mielieblom aan met die 2 e
water en meng dan met die alkohol. Voeg dan by die kokende mengsel sodat dit
kan verdik. Kook vir nog 5 minute en verwyder van hitte. Haal die eend uit die oond en
smeer met die sous. Dreineer al die olie uit die pan en bak weer vir 20-30
minute en smeer die eend elke 10 minute met die sous. Haal die eend uit die
oond en laat 10 minute staan voordat dit voorgesny word. Bedien met die
Hierdie is voorwaar ‘n treffer op menige
spyskaart ek kan as voorgereg of as patee bedien word. Gelatien is die een ding
waarvoor almal weg deins en ek kan nie verstaan hoekom? Want ons almal het tog
iewers in ons lewe jellie gemaak? Daar is verskeie maniere om gelatien in ‘n
dis te gebruik en vandag leer ek jou die makliker manier. Geen stukkies rubber
of growwigheid...Jy gaan ‘n eenvormige, satynagtige smaak kry.
45 mℓ (3 e) mayonnaise (ek verkies Cross
350 g gerookte snoek, fyn gedruk (enige
ander vis kan gebruik word: tuna, stokvis...moet net gaar wees)
30 mℓ (2 e) dill tippies (Cape Herb by
alle kettingwinkels landwyd)
Gebruik ‘n kleinerige glas bakkie en voeg
gelatien by kookwater en roer tot goed opgelos. Indien die gelatien nog
korrelrig is plaas die bakkie in kookwater en roer dan tot opgelos. Jy kan wel
dit in die mikrogolf doen maar die mengsel mag glad NIE kook nie. Letterlik 5
Voeg dan die suurlemoensap en mayonnaise
by die gelatien en roer goed deur. Plaas die snoek en room in mengbak en roer met 'n houtlepel tot glad. Voeg die roomkaas by en meng weer goed. Voeg die gelatien
mengsel by en geur na smaak en meng deeglik. Twee metodes van set:
b. Vorm: Spoel 'n vorm met
koue water uit. Skep die mengsel in die vorm, smeer gelyk bo en plaas in yskas
om te stol vir 3 ure. Om te ontvorm: Doop vadoek in baie warm
water en droog uit. Vou oor agterkant van vorm vir 1 minuut en verwyder. Met ‘n
dun punt groente messie, maak die kante van die vormpie liggies los. Breek die
sëel deur aan die eenkant, terwyl die bakkie getilt is oor die bordjie, die
messie in te druk en die vormpie sal uitgly op bordjie. Bron: Annelien Pienaar, www.bosenbergguestfarm.co.za
Hoeveelheid: 4-6 porsies.
Kalkoen was nogal in die ou dae regtig ’n
gereelde item op die spyskaart gewees. Maar namate die samelewing verstedelik
het, het die gebruik van kalkoen ook minder geword. Ek dink met geboortebeperking
het gesinne se getalle ook gekrimp en een hoender is genoeg om drie of vier te
voed i.p.v. die span van 9 mense in die huis...net my gedagte daarop! Onthou
ook dat die boere gemeenskappe baie gulhartig hul kos met verbygangers gedeel
het en dit was sommer in ‘’n kits dat die voël geslag was.
Hierdie resep is geskik om op die spit of in die oond gaar gemaak te word. Vir die spit moet die kalkoen ook ten minste vir 3-6 ure gaar gemaak word en vir die eerste drie ure bedek met foelie...blink kant na buite. Vulsel
3 seldery stingels, fyngekap met blare
250 mℓ (1 k) aftreksel (aangemaak en
125 mℓ (½ k) cranberries (geblik of
vars)...asb moenie dit uitlaat nie...
2 e salie, gedroog (sage) tradisioneel
so gebruik en werk heerlik saam met cranberries
Braai die seldery, ui en spek in
olyfolie en botter vir 10 minute tot deurskynend. Voeg die afgekoelde aftreksel
by die uie mengsel. Roer in die pan totdat die mengsel afgekoel het.
Voeg die res van die bestanddele by en meng
baie goed deur. Bind die kalkoen se bene toe sodat die holte toe as jy die
vulsel in die keelgat afdruk. Jy kan dit ook andersom doen. Maak seker een-een van
die twee gate toe is wanneer jy werk. Die nek kan net met tande stokkies toe
gesteek word as jy klaar is. Maak seker beide kante is toe. Die vulsel sit uit
as dit bak en dan stoot dit uit.
Smeer die kalkoen aan die buitekant met ‘n
halwe koppie gesmelte botter, 5 e knoffel en een eetlepel paprika. Sout en
peper na smaak. Maak toe met foelie en bak vir 6 ure by 150 ℃.
Kook alles saam vir 5 minute en bedien in mooi
Foto: geleen by familie se braai verlede jaar!
Donderdag, 15 Desember 2016
Die koek word tradisioneel met mielieblom
gemaak sodat die gluteninhoud van die koek drasties verlaag. Die koek is
kenmerkend klam en veerlig van tekstuur. Verder word die koekkrummel kleur aansienlik witter. Bak perfekte kolwyntjies en groot
koeke. Vla vulsels, mousse, karamel en sjokolade sous en vele meer vind hul pad na hierdie perfekte koek.
Wenk om die koek na sjokolade koek om te skakel: Vervang 60 g van die mielieblom met 60g kakao. Sif die kakao by die koekmeel in. 420 g (2 k) strooisuiker
230 g (1 k) botter of goeie kwaliteit
250 mℓ (1 k) volroom melk
10 mℓ (2 t) bakpoeier
Voorverhit oond na 180 ℃ en smeer panne met koekepanne smeer op die blog. Verroom botter en strooisuiker tot lig
en donsig. Ongeveer 5 minute. Klits die eiers by een vir een. Los die
mielieblom in die helfte van die melk op en klits by die verroomde mengsel. Voeg
die vanielje by en klits weer.
Sif die koekmeel, bakpoeier en sout
saam. Vou die meel om die beurt met melk by die eiermengsel in.
Groot koeke: Bak vir 45-60 minute tot gaar. Laat goed
afkoel voordat jy versier. Op die blog is daar ’n rits versiersel resepte.
Kolwyntjies: Bak 20-25 min by 180 C.
Bron: Annelien Pienaar, (verwerking van
moeder se resep). 2016, www.bosenbergguestfarm.co.za
Hoeveelheid: 2 x 23 cm koeke of 24
Ek wonder of hierdie skonsie nie dalk sy
ontstaan gehad het weens geldelike nood en kosvoorrade wat min was in die ou
dae. Ek het in my lewe al soveel variasies op hierdie veelsydige degie gesien
dat dit my aan die dink gesit het. Onlangs met ‘n Koekverkoping by een van die
Filistyne se skole, het ek hierdie worsie in ‘’n muffin gebak en in bakkies met
tamatiesous bedien. Jy kan basies enige iets in die degie sit. Van goedkoop
bestanddele, oorskiet vleis tot luukse kase!
Wat net ongelooflik is, is die feit dat
die happie so maklik is om te maak. Min moeite. Kosblik happies, vingerhappies...
Voorverhit oond na 180 ℃
en berei mini kolwyntjie pannetjies met Koekepanne smeer voor. Klits al die bestanddele saam tot glad. Giet in maatbeker met tuit om
in die pannetjies te skink...
Giet die kolwyntjie pannetjies ongeveer ¾ vol en druk dan ‘’n worsie in
die middel van die beslag. Bak vir 10 – 15 minute tot gaar en gestol. Laat afkoel in pan en bedien
Bron: Annelien Pienaar, 2016, www.bosenbergguestfarm.co.za Hoeveelheid: 48 ongeveer
is ‘n spoggerige koekie vir ‘n geskenkie om te gee en ook om voor te sit vir ’n
spesiale gas. Een van die geheime van hierdie koekie is die feit dat dit eers
verkoel moet word voordat dit gebak word. Die ander geheim is die mengsel van
mielieblom en versiersuiker waarin die koekie gerol word voordat dit bak.
Moenie in die versoeking kom om net versiersuiker te gebruik nie...die koekie
deeg se bestanddele sal die suiker oplos en die wit van die versiersuiker verdwyn
tydens die bakproses.
g (1 k) versiersuiker
g (1 k) mielieblom
g donker sjokolade
g (½ k) botter of bak margarien
g (½ k) strooisuiker
g (2 k) koekmeel
g (¼ k) kakao
mℓ (1 t) bakpoeier
versiersuiker en mielieblom saam twee maal in ‘n diep bak en plaas eenkant.
sjokolade en botter in dubbelkoker oor lae hitte en roer gereeld totdat die
mengsel gesmelt is. Verwyder van hitte. (Onthou
die water onder in die kastrol wat as dubbelkoker gebruik word mag nie die bak
wat in die kastrol hang raak nie. Die water mag ook nie borrelend kook nie,
want as daar net een klein druppeltjie water in die sjokolade land, skif die
mengsel en word een bol. Die proses kan nie omgekeer word nie.)
die strooisuiker by die sjokolade mengsel in en hou aan roer totdat die suiker
gesmelt het. Voeg die eiers een vir een by en klits deeglik na elke byvoeging.
Voeg die vanieljegeursel by en meng weer goed deur.
koekmeel, kakao, bakpoeier en sout saam. Vou by die sjokolade mengsel in en
meng goed. Plaas houer net so in die yskas vir 30 minute om te verkoel.
oond na 160 ℃ en berei bakplate voor met Koekepanne
smeer (loer op blog).
die mengsel uit die yskas en skep 5 mℓ hopies uit en rol in balletjies. (Indien
jy warm hande het, hou ’n bak met yswater eenkant om jou hande koud te maak).
Plaas die gerolde balletjies in die versiersuiker mengsel en skud goed om die
balletjies te bedek. Ek sit so 5 op ‘n keer in die bak. Plaas versigtig op bakplaat
ongeveer 4cm uitmekaar. Die koekies sprei as dit bak. Bak
vir 10-15 minute totdat die koekies redelik hard en ferm is. Lekkerste